મહારાષ્ટ્રની કલ્પના સરોજે પોતાની જિંદગીમાં છૂતઅછૂત, ગરીબી, બાળ વિવાહ, ઘરેલુ હિંસા અને શોષણ બધું જ જોયું છે અને જાત અનુભવ કર્યો છે. તે આ બધાનો શિકાર થયેલી છે. તેમના માટે એક સમય એવો આવ્યો હતો કે તેમણે આત્મહત્યાનો વિચાર કર્યો હતો. તેમણે એક વખત નક્કી કર્યું કે જીવનના પડકારોનો સંપૂર્ણ તાકાત સાથે સામનો કરવો અને પછી ક્યારેય પાછુ વાળીને જોયું નથી. આજે તેમની ગણતરી ભારતના સફળ ઉદ્યોગસાહસિકોમાં થાય છે. પોતાની સફળતા અને સમાજસેવાના કારણે તેમને ભારત સરકારે પદ્મશ્રી દ્વારા સન્માનિત કર્યા છે.